Diari Oficial de la Generalitat Valenciana


Sumari del DOGV 7088, del 13-08-2013 (2013/8130)

RESOLUCIÓ d'11 de juliol de 2013, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització per a l'extracció de membrana amniòtica per a patologia oftàlmica de l'Hospital General Universitari d'Elx.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7088

Data del DOGV
:   13-08-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/8130


Data del document
:   11-07-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ d'11 de juliol de 2013, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització per a l'extracció de membrana amniòtica per a patologia oftàlmica de l'Hospital General Universitari d'Elx. [2013/8130]  
L'Hospital General Universitari d'Elx va renovar l'autorització per a efectuar l'extracció de membrana amniòtica per a patologia oftàlmica per mitjà de la resolució de la Conselleria de Sanitat de 6 de juliol de 2009.  
Joaquín López Moreno, director de l'Hospital General Universitari d'Elx, va presentar una sol·licitud de renovació d'autorització per a l'extracció de membrana amniòtica per a patologia oftàlmica de l'Hospital General Universitari d'Elx amb data 2 de juliol de 2013.  
La Direcció General d'Assistència Sanitària i el director del Programa de Trasplantaments de la Comunitat Valenciana han emés un informe favorable.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent, en virtut d'allò que disposa l'Orde de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana, per a la pràctica d'activitats d'extracció i trasplantament d'òrgans, teixits i cèl·lules; el Decret 176/2004, de 24 de setembre, del Consell de la Generalitat, sobre autorització sanitària i el Registre Autonòmic de Centres, Servicis i Establiments Sanitaris, i el Decret 191/2012, de 21 de desembre, del Consell, pel qual s'aprova el Reglament orgànic i funcional de la Conselleria de Sanitat i es regulen els òrgans de gestió de l'Agència Valenciana de Salut.  
  
2. Es complix allò que establix el Reial Decret 1301/2006, de 10 de novembre, pel qual s'establixen les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans, i s'ha complit allò que establix l'Orde de 26 de febrer de 2008 de la Conselleria de Sanitat.  
Vistos els antecedents de fet, els preceptes legals mencionats i els altres que s'hi apliquen, resolc:  
Renovar l'autorització per a l'extracció de membrana amniòtica per a patologia oftàlmica a l'Hospital General Universitari d'Elx. Esta autorització és vàlida per un període de quatre anys, a partir de la data de la present resolució.  
L'autorització es pot revocar en qualsevol moment, si s'alteren o es deixen de complir els requisits i les consideracions que l'han feta possible.  
Als efectes de l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució es notifica a les persones interessades, amb l'advertiment que no posa fi a la via administrativa i que hi poden interposar un recurs d'alçada davant del conseller de Sanitat, en el termini d'un mes comptat des de l'endemà de la data de notificació.  
  
València, 11 de juliol de 2013.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.